<classify> Pambano hilo linatarajiwa kupigwa kwenye ukumbi wa Vijana Kinondoni na kushirikisha mabondia wengine 10 wakisindikiza pambano hilo.Akizungumza na gazeti hili promota wa pambano hilo, Shomari Kimbau alisema maandalizi ya pambano hilo yamekamilika na kwamba wanategemea ushiriki wa watu wengi.Maandalizi yanakwenda vizuri tunategemea mchezo wa leo utakuwa na ushindani mkali, kila bondia ana shauku ya kumtwanga mwenzake hivyo litakuwa ni pambano la aina yake, alisema.Aliwataja mabondia watakaosindikiza mpambano huo kuwa ni Rahim Maokola dhidi ya George Demoso uzito wa kilo 60 light middle raundi nane na Shaban Kaoneka dhidi ya Sweet Kalulu uzito wa kilo 72 middle raundi nane.Wengine ni Chid Mbishi dhidi ya Mbwana Mdani kilo 52 flyweight raundi sita, Aman Mssy dhidi ya Pete Nunda kilo 86 heavy weight raundi nne na Hans Mawe dhidi ya Bakari Chuma kilo 86 heavyweight raundi nne.Kimbau alisema mshindi katika pambano hilo atacheza na Mkenya Daniel Wanyonyi katika pambano la Afrika Mashariki litakalofanyika mwezi ujao jijini Dar es Salaam.  <topic>: michezo 